Publication: Magyar Közlöny
Issue: MK-2001-89 (Year: 2001, Number: 89)
Era: 1990-2004
Section: A Gazdasági Minisztérium vállalkozási célelőirányzatainak szabályozásáról szóló 1/2001. (I. 5.) GM rendelet
Paragraph Index: 10

3. § Az R. 12. §-a (4) bekezdésének b) pontja helyébe a következő rendelkezés lép: (A szerződéskötés feltétele, hogy a pályázó) „b) ha a pályázati felhívás másképp nem rendelkezik, a beruházás megvalósítási költségeihez nyújtott — 5 millió forint összeget meghaladó — támogatás esetén ba) a természetes személy, a mikro- és kisvállalkozás, az Áht. 87. §-ának (2) bekezdés b) pontjában meghatározott költségvetési szerv, valamint az egyház és a közalapítvány olyan közjegyzői okiratba foglalt nyilatkozatot tegyen, amelyben feltétel nélkül és visszavonhatatlanul hozzájárul ahhoz, hogy az odaítélt támogatás biztosítékaként felajánlott ingatlanra vagy ingó dologra a támogatási összeg mértékéig — a 14. § szerinti zárójegyzőkönyvnek az érdekeltek által történő jóváhagyásának napjáig — a Minisztérium javára jelzálogjog kerüljön bejegyzésre, bb) egyéb, e rendelet alapján támogatásban részesíthető személy tekintetében, a támogatási program lezárásáig (14. §), a támogatási szerződésben vállalt kötelezettségek nem teljesítése esetére, kedvezményezettként a Minisztériumot megjelölő, visszavonhatatlan bankgarancia álljon rendelkezésre, amelynek értéke legalább az odaítélt támogatással azonos összegű legyen.”

Source: https://magyarkozlony.hu/hivatalos-lapok/78c765749569a7ebd7b21d78a0cd9e42efc938cb/dokumentumok/73e048aa004375ecd7388a90b1ef18bc8ee43e5e/letoltes